ઉભી થયેલી સમસ્યાઓના ઉકેલની માંગ કરતી ફરિયાદોની રાહ જોવાને બદલે ભારત સરકારે સામે ચાલીને વધુ સક્રિય થવાની જરૂર છે. (પંજાબની રાજ્ય સરકારે આ પ્રકારની ફરિયાદોના નિવારણ માટે એક અલગ પોલીસ સ્ટેશન ઉભું કર્યું છે.) કાયદો અને વ્યવસ્થાનું પાલન કરાવતી સરકારી એજન્સી માટે અત્યાર સુધી જો કોઇ સૌથી મોટો અવરોધ પૂરવાર થયો હોય તો તે એ છે કે આરોપીને ભારતમાં લાવીને તેની સામે કાયદેસરની કાર્યવાહી કરવાનો છે. વર્તમાન સરકાર દ્વારા રચાયેલી સમિતિએ એવી ભલામણ કરી છે કે પ્રત્યાર્પણની સંધિની વ્યાપક તકોને જોતાં જેઓની સામે ઘરેલુ હિંસાના કેસ થયા હોય, જેઓએ પત્નિઓને શારીરિક અને માનસિક ત્રાસ આપ્યો હોય અથવા તો જેઓએ પોતાની પત્નિને ત્યજી દીધી હોય એવા એનઆરઆઇનો પાસપોર્ટ રદ કરી દેવો અને વિદેશોમાં રહેલાં ભારતીય મિશન દ્વારા ભોગ બનેલી મહિલાઓને વધુને વધુ નાણાંકીય સહાય પૂરી પાડવી. આ સમિતિએ એવી પણ હાકલ કરી છે કે આ અંગે જ્યાં સુધી કેન્દ્રિય કાયદો અમલમાં ન આવે ત્યાં સુધી તમામ રાજ્ય સરકારોએ એનઆરઆઇ સહિતના તમામ લગ્નોની ફરજિયાત નોંધણી કરવામાં આવે. સમિતિએ લગ્નની નોંધણીના ફોર્મ ઉપર વરરાજાની તમામ કાયદેસરની વિગતોની દર્શાવવાનું પણ ફરજિયાત બનાવવાની અને આ પ્રકારની ફરિયાદોના નિવારણ માટે એક રાષ્ટ્રીય વ્યવસ્થા ઉભી કરવાની પણ ભલામણ કરી છે.